
Lugejale 


2014. aasta läheb meie Ühingu ajalukku väga toimeka aastana. Sai ju sellel aastal teoks 
kauaoodatud konverents soome spetsialistide osavõtul. Ja kuigi sellel ei osalenud ehk nii 
palju meditsiiniala töötajaid, nagu olime lootnud,. on see siiski ilusaks alguseks meie 
koostööle Soome Meniere-liiduga. Selle esimeseks tulemuseks oli küllakutse SML-i poolt 
korraldatud Meniere i tugiliidu MeniTuki koolitusele 29.-30.novembril Helsingis. 

Lisaks sellele on meid sellel aastal kutsutud üsna mitmesse kohta rääkima peaasjalikult 
tinnitusest, aga ka rehabilitatsioonialastest küsimustest. Nii on käidud kohalike vaegkuuljate 
ühingute poolt korraldatud teabepäevadel Kuressaares, Mustvees, Põltsamaal, Jõhvis, 
Jõgeval, Pärnus. Loodetavasti see nimekiri täieneb. 

Kavas on ühingu tegevuse mõningane reorganiseerimine. Kuna meie juhatuse senine 
liige, Äli, pidi tervislikel põhjustel tegevusest loobuma, jätkame uuenenud juhatusega, mis 
selgub aastakoosolekul jaanuaris. Seniks aga kõigile häid kordaminekuid ja ilusat talve. 


Neinar Kudevita 


Vestibulaarmigreen või Meniere i haigus 


Meniere i Tugiliit: Ilmari Pyykkö, prof., Erna Kentala, dots., Levo Hilla, dots., Vinaya 
Manchaiah, Fil. dr. (audioloogia) 


Migreen on laialdaselt esinev haigus. Iga viies naine ja iga 20-s mees põeb seda. Seni on 
arvatud, et migreen põhjustab ainult peavalu, kuid viimaste uuringute tulemusena on tulnud 
ilmsiks, et migreen võib tekitada ka tasakaaluhäireid, tinnitust ja kõrva lukustumist. 


Vestibulaarmigreen 

Pearinglust esilekutsuvat migreeni nimetatakse vestibulaarmigreeniks. Selle 
esinemissageduseks arvatakse olevat 1,1%, kui samal ajal Meniere i haigus esineb vaid 
0,5% inimestest. 


Siigav kuulmislangus on erakordne vestibulaarmigreeni puhul. Meniere i haiguse poolt 
tekitatud pearinglushood vóivad ilmneda peavaluhoogudega samaaegselt vói ka ilma 
nendeta. Pearinglushood ilma peavaluta tekitavad raskusi diagnoosi määramisel, sest 
sümptomid võivad sarnaneda Meniere i haigusele, mille ühe vormi puhul kuulmislangust 
esineb vaid haigushoogude ajal. 


Diagnoosi täpsustamine 


Soome Meniere-Liidu liikmetest võib isegi umbes 10% põdeda hoopiski 
vestibulaarmigreeni. Siiani on diagnoosi kinnitamiseks kasutatud Rahvusvahelise 
Peavaluühingu poolt soovitatud sümptomite kompleksi, milles pulseeriv peavalu, silmade 
eelnevad sümptomid  (valgussdhvatused, = sakilised jooned, mustad täpid jne), 
valgustundlikkus, pearinglushood ja tundlikkus pea liigutamise suhtes moodustavad 
sümptomite kogusumma. Vähemalt kaks nendest sümptomitest peab esinema, et määrata 
diagnoos. Täpne diagnoosimine on olnud keeruline ja umbes pooltel juhtudelon haigus 
leidnud kinnitust alles pikemaajalise jälgimise jooksul. 


Diagnostilised kriteeriumid vestibulaarmigreeni jaoks 


Kindel vestibulaarmigreen 


* Pearinglushood, mis on võrdlemisi ägedad (pearingluse või ümbruse liikumise tunne, 
asendist tingitud pearinglus, tundlikkus pea liigutamise suhtes, tasakaalu hoidmise raskus) 


* Vähemalt üks järgnevatest migreeni sümptomitest, mis liitub pearinglushooga: 
Migreeniline peavalu, valgustundlikkus, heli ülitundlikkus, nägemisega liituv aura või mõni 
muu aura. 


* Rahvusvahelis Peavaluühingu klassifikatsioonile vastav migreen. 
* Muud haigused on välistatud vastavate uuringutega. 
. Võimalik vestibulaarmigreen 


* Pearinglushood, mis on võrdlemisi ägedad (pearingluse või ümbruse liikumise tunne, 
asendist tingitud pearinglus, tundlikkus pea liigutamise suhtes, tasakaalu hoidmise raskus) 


*Vähemalt üks järgnevatest migreeni sümptomitest, mis liitub pearinglushooga: migreeniga 
seotud sümptomid pearinglushoogude ajal. Pearinglust kutsuvad esile samad tegurid, nagu 
migreenigi (teatud toiduained, puudulik uni, hormonaalsed muutused), migreeniravimite 
mõjuvus. 


* Muud haigused on välistatud vastavate uuringutega. 


Vestibulaarmigreeni ravi 


Vestibulaarmigreeni ja Meniere'i haiguse ravi on erinev. Vestibulaarmigreeni puhul 
kasutatakse beetablokaatorit, valuvaigisteid ning konkreetseid ravimeid, mis baseeruvad nn. 
triptaanidel. Soomes menieerikutega sooritatud uuringud osutasid, et igal 20-1 neist oli 
tegemist hoopis migreeniga ja nende pearinglusele mõjusid triptaanid leevendavalt. 


3D magnetpilt on suurepärane vahend Meniere i haiguse diagnoosi kinnitamiseks 

Oleme koostöös jaapani uurijatega teinud selgeks, kuidas eristada vestibulaarset migreeni 

ja Meniere i haigust teineteisest. Uuringutulemused on hiljuti avaldatud ameerika Journal of 
Neurology ajakirjas. 


Uurisime 3D magnetpildi abil sisekõrva võrgu olukorda 7-1 Meniere i haigust ja 7-1 
vestibulaarmigreeni põdeval patsiendil. 4 tundi enne pildistamist manustati igaühele neist 
kontrastainet veeni. Kumbagi sisekõrva uuriti eraldi ja kokku tehti 14 inimese puhul 28 
uuringut. 


Vedeliku kogunemine sisekõrva, endolümfaatiline hüdrops 


Kõigil Meniere i haigust põdevatel oli magnetpildil näha sisekõrva vedelikukogunemine, 
endolümfaatiline hüdrops. Hüdrops esines kõigil Meniere i haigust põdevate puhul mõlema 
sisekõrva tasakaaluelundis. Kuulmiselundis oli mõlemapoolne hüdrops viiel inimesel. 


Vestibulaarmigreeni puhul esines vaid kahe patsiendi sisekõrva tasakaaluelundis 
hüdrops. Vahe Meniere i haigust põdevatega oli tähelepanuväärne. Kuulmiselundis ei olnud 
ühelgi vestibulaarmigreeni põdeval märkimisväärset hüdropsi. 


Uuring näitas, et 3D magnetpildiga on võimalik kinnitada sisekõrva vedelikuringluse häire 
esinemist, ja vedelikuringluse häire on tüüpiline Meniere i haiguse puhul. Suuremal osal 
katsealustest oli hüdrops mõlemas kõrvas, ehkki haiguse sümptomid esinesid vaid ühes 
kõrvas. Seevastu vestibulaarmigreeni põdevatel esineb hüdropsi vaid erandjuhtudel. 


3D magnetpilt on üks väheseid vahendeid Meniere i haiguse eristamiseks 
vestibulaarmigreenist. 


Kas Meniere i haiguse ravion lõpuks võimalik? 


AURORA, Colorado, (5.dets.2013) 


Colorado ülikooli teadlased on oma sõnade kohaselt avastanud Meniere i haiguse 
tekkepõhjuse ja selle võimaliku ravi. Dr. Carol Foster otolarüngoloogia osakonnast ja 
neurokirurg dr. Robert Breeze väidavad, et on olemas kindel seos Meniere i haiguse ja 


ajutise vererõhu alanemise vahel ehk siis sama olukord, mis põhjustab paljudel inimestel 
migreense peavalu. 


Meniere mõjutab umbes 3 kuni 5 miljoni inimese elu USA-s, põhjustades raskeid 
pearinglushooge, tinnitust ja kuulmise halvenemist, mis kestavad halvemal juhul tunde ja 
võivad põhjustada püsiva kurtuse haigestunud kõrvas*. Siiani on haigestumise põhjus olnud 
tundmatu, sest ühegi teooriaga ei ole suudetud rahuldavalt seletada kõikide nende 
sümptomite tekkimist ja nende poolt tekitatud vaevusi. 


"Kui meie oletus leiab kinnitust, on edasise ravi väljatöötamine võimalik" ütleb Foster. 
"Sümptomite ravi vähendab kirurgilise sekkumise vajadust, mille tulemusena seni ohverdati 
tihti tasakaaluvõime tinnituse ja pearingluse lõpetamiseks. Kui sümptomid on kontrolli all, 
on võimalik vähendada ka tõsisemat kuulmiskaotust." 


Foster selgitab, et need pearinglushood võivad olla põhjustatud kahe teguri koosmõju 
poolt: 1) sisekõrva väärtalitus e. endolümfaatiline hüdrops, ja 2) aju veresoonkonna 
haigused, mis põhjustavad migreeni ja uneapnoed ning mida omakorda võimendab 
suitsetamine ja ateroskleroos 


Teadlaste oletus, et vedeliku kogunemine sisekõrva ja vedelikurõhu tõus selles, (olukord, 
mis on tihedalt seotud Meniere i haigusega), osutab vedeliku rõhku reguleeriva süsteemi 
probleemidele, mis on põhjustatud sisekõrva vereringe nõrgenemisest. Kui see liitub 
veresoonkonna haigustega, mis omakorda vähendab vere pääsu ajusse ja kõrva, nagu see on 
tavaline isheemiahoogude või mini-infarktide puhul, on tulemuseks olukord, mida aju 
kuulmiskeskus tajub helina. Noorte inimeste puhul, kellel tekib hüdrops ilma 
veresoonkonna haigusteta, ei esine haigushooge, sest vereringvool püsib piisaval tasemel 
selle kõikumisest hoolimata. Kui aga hüdropsiga liitub mistahes veresoonkonna 
puudulikkus, väheneb vere pääs kõrva ja sellega koos ka vajalike toitainete liikumine, mida 
veri vajab. Kui nüüd toitainetega rikastamata veri liigub kudedesse, mis normaalolukorras 
võtavad vastu ja saadavad edasi helisignaale, ei suuda need enam reageerida ja tulemuseks 
on pearinglushood, tinnitus ja kuulmislangus. 


Normaalse vere ringvoolu taastamine ei lahenda küll probleemi lõplikult, kuid teadlased 
usuvad, et see mõjutab sisekórva tasakaalu- ja kuulmisrakke, mille puhul nii 
tasakaaluhäired, kui tinnitus vaibuvad pikaks ajaks. 


Esimest korda märgati seost endolümfaatilise hüdropsi ja Meniere i haiguse vahel juba 
1938. aastal. Sellest ajast alates on esitatud palju teooriaid haigushoogude esinemise ja 
progresseeruva kuulmiskao kohta. Ühtegi lõplikult heakskiidetud ja praktikas tõestatud 
vastust ei ole seni saadud. Kui nüüd teadlaste uus teooria leiab edasistes uuringutes 
kinnitust, on võimalik ka leida ravi selle nähtuse jaoks. 


Me tuleme toime vähema soolaga 


Minult küsiti hiljuti, kas soolal on negatiivne mõju tinnitusele. Räägin siin mõne sõnaga 
oma kogemustest. Toonitan seejuures, et tegemist on minu individuaalsete kogemustega. Me 
oleme kõik teatud määral unikaalsed ja reageerime ja tunnetame asju ja olukordi erinevalt. 

Sool on kogu maakera lelusolendite jaoks hädavajalik. See on üks vanimaid ja 
sagedamini kasutatavaid maitseaineid ning soolasus on üks põhimaitsetest. See on oluline 
toitaine ja täidab inimkehas olulisi ülesandeid. Aga mis juhtub siis, kui tarbime liiga palju 
soola? Ja miks peaksid tinnitusega inimesed pöörama erilist tähelepanu söödava soola 
kogusele? Siin uurime, miks liigne soolatarbimine tinnitust süvendab ja mida saame selle 
vastu teha. 

Tinnitus on siiani veel üsna terra incognita — tundmatu maa. Selle kergemate vormide 
puhul on võimalik leida ravi ja kergendust, raskemate juhtude puhul kahjuks mitte. 

Inimene vajab toitu ja vedelikku elamiseks. Mõlema kogus sõltub inimese isiklikest 
tarvidustest. Suurem osa meist on unustanud selle kuldse reegli — oma keha kuulamise! 
Mõnikord üllatab meid soov millegi järele, olgu see siis mingi maiuspala või midagi muud — 
ka see on keha kuulamine ja selle vajaduste tundmaõppimine. Seda oskust peaks arendama, 
et saavutada optimaalne ainevahetus, mis tagab meie organismi häireteta töö. 

Ka täiesti ilma soolata ei tule organism toime. Kui panna kõrvuti magus ja kergelt 
soolakas jook, siis kumb neist kustutab janu paremini? Nii üllatav, kui see ka ei ole — 
soolane. Kahjuks ei tea paljud seda ja nii sirutub käsi ikka eelkõige mõne magustatud nn. 
karastusjoogi poole. Magus tekitab sõltuvust. Kuid kahjuks teeb seda ka soolane. Igaüks 
teab, kui raske on loobuda soolaste krõpsude söömisest, kui juba kord on alustatud. 

Liigne naatrium on otseselt seotud suurenenud tinnitusega. Sool tõstab vererõhku ja 
vähendab oluliselt verevoolu sisekõrva kapillaarsetesse veresoontesse.. Paljud inimesed, kes 
sellest teadlikud ei ole, tarbivad krõpse ja muid soolaseid suupisteid ning kurdavad oma 
tinnituse üle, ilma et nad seda seost märkaksid. Soolal on omadus hoida organismis 
vedelikku ja see on ka üks põhjustest, miks kõrvus tekib nn. täiskõrvatunne. Paljud 
inimesed, kes on lakanud kasutamast liigset soola, on märganud, et nende tinnitus on 
mõnevõrra leevenenud. 

Pole kahtlust, et suurenenud naatriumitarbimine põhjustab kuulmislangust ja tinnitust. 
Üks uuring näitas selget ja olulist seost hüpertensiooni ja kuulmislanguse vahel. 
Hüpertensioon (kõrgenenud vererõhk) on kuulmissüsteemi vananemise ajal degeneratsiooni 
kiirendav tegur. Seda nimetatakse presbükuusiaks. 

Vähene soolakogus ei mõju tinnitusele negatiivselt, kui inimene tarbib piisavalt 
vedelikku. Raske füüsilise töö puhul võib soola osatähtsust suurendada, sest higistamisega 
kaotab inimene märkimisväärse koguse organismis sisalduvast soolast. Pealegi on 
keedusool üks joodi allikas, mis on organismi normaalseks funktsioneerimiseks oluline. 

Üks tinnituse põhjustajaid on vererõhk. Kui kõrvus juba eelnevalt kohiseb või pulseerib, 
siis võib see suureneda väsitava töö või näiteks saunaskäigu tulemusena. Kuumas 
pinnapealne vereringe kiireneb ja see sunnib südant töötama tugevamalt, mis avaldub 
pulseeriva tinnitusena. Üsna sageli võib sisekõrva kapillaarsetes veresoontes esineda 


kitsenemisi liigse kolesterooli, rasva või muu ladestumise tõttu. Selline tinnitus erineb 
tavalisest, pidevast tinnitusest pulseeriva või siriseva heli poolest. 

Naatriumi liig põhjustab kõrget vererõhku, mis ahendab verevoolu ja takistab piisavat 
verevoolu sisekõrva. Hüpertensioon on tõestatud tinnituse ja vertiigo vallandaja. 
Need on vaid mõned näited tinnitusest. 

Hüpertensioon põhjustab ka paljusid muid vaevusi, sealhulgas südameinfarkti ja insuldi 
riski suurenemist vastuvõtlikes populatsioonides. Üks uuring näitas selgelt seost 
hüpertensiooni ja aju verevoolu vähenemise tõttu halvenenud kognitiivse funktsiooni vahel. 


Nüüd minu kogemustest. 


Põen Meniere i haigust juba aastakümneid. Olen kogenud lugematuid haigushoogusid ja 
lakkamatut tinnitust üle 40 aasta. Tinnitust seostatakse sageli Meniere i haigusega. Ja seda 
täiesti õigustatult, sest tinnitus kuulub ühe põhilise sümptomina selle haiguse hulka. 
Meniere i haiguse leevendamise puhul on oluline osa soolavaesel dieedil või, noh, ütleme 
lihtsalt vähesel soolatarbimisel, sest „dieet? ei kõla paljude jaoks meeldivalt. Paljudel 
inimestel on soola vähendamine mõjunud positiivselt. 


Meniere'i haigusega inimesed peavad samuti vähendama keedusoola ehk tegelikult 
naatriumi tarbimist. Kuigi Meniere'i algpõhjus on teadmata, arvatakse, et sümptomid on 
põhjustatud vedeliku rõhu tõusust sisekõrvas. Meniere'i haiguse esmane ravi on otsustav 
soola piiramine, mõnikord kombinatsioonis diureetikumidega. Naatriumi tarbimist tuleks 
vähendada alla 2000 mg naatriumi päevas. 

Minul lakkasid haigushood täielikult peale soolast loobumist. (loomulikult ei pea ma 


seejuures silmas, et ma ei tarbi üldse soola. Paljudes toodetes on seda ja neid tooteid ei ole 
võimalik vältida). Ma tean seda, et kui ma söön soolast toitu või näksin soolaseid suupisteid, 
siis mu tinnitus kohe suureneb ja püsib kõrgel mitu tundi, kuni mu keha töötleb üleliigset 
naatriumi ja taastab tasakaalu. 

Ma olen oma tinnitusega harjunud ja see ei sega mind. Kuid paljude inimeste jaoks on 
see probleemiks. Sellepärast ma soovitan: proovige loobuda liigsest soolast paariks 
nädalaks. Jälgige oma tinnitust. Kui te märkate, et see on leevenenud, siis jätkake 
soolavaese toidu tarbimist. Maitsemeelt on võimalik muuta. Mõne aja pärast te tunnete, et te 
ei vaja enam sellises koguses soola, nagu varem. 


Meniere i-alane konverents Tallinnas 


Meniere i tõvega kimpus: „Olin vapustatud, kui mõistsin, et helid kõrvus ei lõpe“ räägib 
Soome Meniere-liidu juhatuse liige Tuulikki Hartikainen. 


"Minul läks õnneks, mind viidi kiirabiga haiglasse ja juba järgmisel päeval oli diagnoos 
olemas", ütles Tuulikki Hartikainen ,, Kõige olulisem on, et pannakse õige diagnoos. Kuid 
tean, et diagnoosimine võib kesta ka üle aasta," rääkis Soome Meniere-Liidu juhatuse liige 
Tuulikki Hartikainen oma kogemusest 24. oktoobril toimunud konverentsil ,,Mis on 
tinnitus? Mis on Meniere'i haigus?" 


Meniere'i haigus on tingitud sisekõrva kahjustusest, mille tagajärjel tekivad 
tasakaaluhäired ja kuulmislangus. Tasakaaluhäire toob endaga kaasa sageli pearingluse, 
millega koos esineb sageli iiveldust ja oksendamist. Häirivaks on ka surumistunne haiges 
kõrvas ning pidev kohin ehk tinnitus. 


Ta meenutab, et oli täiesti vapustatud, kui mõistis, et helid kõrvus ei lõpe. Tuuliki 
Hartikainen kuulub nimelt nende 80% Soome kuulmispuudega inimese hulka 740 000-st, 
kes on kimpus tinnitusega. 


Haigust tuleb aktsepteerida 

Hartikaineni sõnul on ravi kõrval oluline aktsepteerida haigust ja õppida sellega toime 
tulema. Ta viitab, et tänapäeval on internetis palju infot, kuidas haigusega kohaneda. 

Tema sai 20 aastat tagasi vaegkuuljate liidust esmalt kasseti kosekohinaga. ,, Kuulasin 
seda silmad kinni. Kõrvus kohises, kuid kassetil mänginud kosekohina hääl käis sellest üle. 
See aitas mul lõdvestuda, kujutasin end loodusesse kose äärde. Õppisin rahunema," 
kirjeldab elurõõmus naine. 

Hiljem polnud kassetti vajagi. Kui tinnitus hakkas segama, pani Hartikainen silmad kinni 
ja lõi endale kujutluspildi kose ääres olemisest. 


Lisaks kosekohinale kuulas ta ka CD-d merelainete loksumisega. „See oli kosekohinast 
tunduvalt erinevam, kuid mõjus ka," kostab naine, kelle jaoks murdepunkt tekkis siis, kui ta 
hakkas mõistma: tinnitus on tema oma keha heli, see ei ole ohtlik. 

Nagu juba rõhutatud, on haigusega toimetulekuks olulisim haigust aktsepteerida ja õppida 
seda võtma osana iseendast. Seejuures on oluline saada haiguse kohta adekvaatset infot, 
mida lisaks arstidele annavad ka patsiendiorganisatsioonid. Eestis leiab infot selle tõve 
kohta ETMÜ veebiküljelt 


Vähe soola ja palju jalutamist looduses! 


Ka tuleb ise õppida end aitama. 

Paljud Meniere i tõve küüsi sattunud on leidnud abi looduses jalutamisest, Hartikainen 
kannab jalutades tasakaaluhäirete tõttu alati kaasas ka kõndimiskeppe. 

Lisaks soovitab naine õppida lõdvestuma ning muuta oma toitumisharjumusi. ,, Soola 
vähendamisest on palju kasu. Sellest ei pea täielikult loobuma," ütleb ta, et võtmesõnaks on 
seejuures peidetud sool. ,, Tuleb õppida uurima kõiki toodetel olevaid etikette," soovitab ta. 
Hartikainen ise ei osta poest ühtegi valmistoitu. ,, Teen kõik söögid ise, panen neisse vähe 
soola ja palju ürte," jagab naine kogemust. 

Tuulikki Hartikainen on oma haigusega igati kohanenud. Näiteks - kuigi ta kuuleb vasaku 
kõrvaga halvasti, laulab ta kooris. Ja kõigele lisaks naerab elurõõmus ja kaunis naine, et 
mõnikord on isegi kasu sellest, kui hästi ei kuule. 

Väga põhjaliku ülevaatega Meniere'i haigusest esines professor Ilmari Pyykkö, üks 
maailmas hästituntud spetsialist sellel alal. Illustreerides oma esinemist huvitava 
slaidiseansiga, tegi ta lihtsate sõnadega selgeks haiguse tagamaad. 


Kolmandaks esinejaks Soomest oli Soome Meniere-Liidu juures tegutseva tugiliidu 
MeniTuki juhatuse liige Urho Roivanen (alumisel pildil vasakul), kes rääkis, millist abi võib 
osutada seda vajavatele paari aasta eest loodud organisatsioon 


a 


Kahjuks kajastas meedia seda sündmust ainult Õhtulehe netiversioonis, mille tõttu see jäi 
paljudele inimestele kättesaamatuks. Kuid ometi on esimene samm Soome ja Eesti vahelise 
koostöö osas astutud ja jääb vaid loota, et sellel on tulemusi. 


Heinar Kudevita 


Meniere i-alane koolitus Soomes 


Heinar Kudevita 


Meniere i konverents tõi kaasa üllatava tulemuse. Elinile (pildil vasakul), Enele ja minule 
esitati kutse Soomes toimuvale kahepäevasele MeniTuki koolitusele. Loomulikult võtsime 
kutse tänuga vastu. 

Koolitus toimus 29. ja 30. novembril Helsingis Kuulmisliidu Valkeas Talos (Valges Majas) 
aadressil Ilkantie 4. 


Koolitusel osalesid Soome Meniere-Liidu ühingute esindajad üle terve Soome. 
Konverentsist võttis osa ka meile juba hästituntud professor Ilmari Pyykkö, aga ka teisi 
meditsiiniala töötajaid ja ka RAY - Rahaautomaatti Yhdistys (rahaautomaatide ühingu) 
esindaja. Nimetatud ühing on üks suurimaid rahastajaid Soomes. 

Iseloomulikuks oli kõikide osavõtjate väga sõbralik suhtumine ja esinejate loomulikkus. 
Ei mingit ametlikkust, vaid pigem sõpradevaheline vestlus. Meidki võeti kohe omaks ja 
pidime sageli vastama küsimustele meie ühingu tegevuse kohta, millest küll kuigi palju 
rääkida ei olnud. 


Konverentsi läbivaks teemaks oli Menierei  Tugiliidu tegevus. 

Materjali kogunes palju. Kui ei oleks olnud kaasas diktofoni, oleks ilmselt kujunenud 
üsna raskeks jätta meelde kõike kuuldut. Ei ütleks, et teemad oleksid olnud senitundmatud, 
kuid saadud teadmiste rakendamine ja eriti rehabilitatsioon pakkus siiski üsna palju uusi 
ideid, mida saaks ka meil ellu viia. Eriti rõõmustavaks sündmuseks oli Soome Meniere- 
Liidu poolt meile antud võimalus hakata kasutama väga mahukat MeniTuki programmi, mis 
kujutab endast peensusteni läbitöötatud küsimustikku Meniere i haigust põdevate inimeste 
jaoks. Programmis on salvestatud 740 patsiendi andmed, mille põhjal koostatakse keskmine 
haiguslugu. Patsient vastab võimalikult täpselt küsimustikule, mille järgi saab hinnangu oma 
olukorra kohta ja soovitused edasiseks käitumiseks. Programm on kättesaadav kõigile 
Soome Meniere-liidu liikmetele. Selle põhjal koostab programm omapoolse soovituse 
eluviiside muutmiseks, samuti annab nõu, millele tähelepanu pöörata. Loomulikult oleneb 
tulemus sellest, kui täpselt vastab abivajaja küsimustele. Selle programmi 
kasutuselevõtmine nõuab veel aega, sest kõigepealt tuleb tõlkida 157 lehekülge teksti soome 
keelest eesti keelde. Peale selle on see kasutamiseks valmis ja kättesaadav ka kõigile Eesti 
Tinnituse ja Meniere`i Ühingu liikmetele. 


Konverentsil osalejad pidid lahendama ka mõningaid ülesandeid, mille põhjal hinnati 
nende teadmisi ja oskusi abistada kaasinimesi. Meile anti võimalus osaleda vaatlejatena. See 
ei tähendanud muidugi, et me sel ajal oleksime laiselnud. Jõudumööda võtsime ka meie 
sellest osa. 

Koolituse lõpupäeval jagati osavõtjatele ka vastavad tunnistused koolituse läbimise kohta. 
Meie Ühingu ühistöö Soomega jätkub. 

Heinar Kudevita 


on osallistunut Suomen Meniere- 
liiton vertaistukihenkilö-koulutuk- 
seen Kuuloliiton Valkeassa talossa 
29.- 30.11.2014 


Koulutuksessa perehdyttiin vertaistuen rakenteisiin, tehtäviin sekä 
toiminnalliseen sisältöön. 

Ryhmätöissä hän on osoittanut erityistä ahkeruutta ja oivalluskykyä 
teorian soveltamisessa käytännön haastattelutilanteisiin. Kurssin 
käyneet ovat saaneet uutta näkökulmaa rajoitusten ja esteiden 
voittamiseen sekä syventäneet kykyä positiivisen ajattelun keinoin 
parantaa sekä omaa että läheistensä elämänlaatua. 


CHedamgissa 30.11.2014 

Martin Lilius Ilmari Pyykkó 
Meniereliiton puheenjohtaja Professori 

Mida tõi kaasa lõppev aasta 2014? 


Kuigi ühingu töö tervikuna ei erinenud eelnevatest aastatest, oli siiski seekord sündmusi, 
mis aitasid kaasa info levikule laiemalt. Esimeseks oli Saaremaa Vaegkuuljate Ühingu 15. 
aastapäeva tähistamine Kuressaares, kus mul oli võimalus esineda tinnitusealase loenguga. 


Edasi tulid juba üksteise järele Põltsamaa, kus Ene rääkis rehabilitatsioonist, mina 
tinnitusest... 


Sama programmiga esinesime me ka Mustvees ... 


... Jõgeval ... 

... Jõhvis, kus ühingu esinaine Hilja Makara tõlkis loengu vene keelde 


... ja viimasena Pärnus. 
Omaette tähtsündmuseks oli muidugi konverents Tallinnas. 


KUTSE KONVERENTSI LE „Mis on tinnitus? Mis on Menier'i haigus?“ 


Konverents toimub 24. oktoober kell 13.00 
Eesti Puuetega Inimeste Koja 
majas, aadressil Toompuiestee 10, Tallinn. 


Konverentsil räägivad tinnitusest ja Meniere'i haigusest nii Eesti tugiliitude spetsialistid kui 
ka kolleegid Soomest, sealhulgas pikaajalise kogemusega arst professor Ilmari Pyykkö. Uritus 
toimub kuulmisnädala raames koostöös Eesti Vaegkuuljate Liiduga. 


Konverentsi kava 

12.30 Registreerimine, kohvilaud 

13.00 Tinnitus ehk kórvakohin (Eesti Tinnituse ja Meniere'i Ühingu esimees Heinar Kudevita) 

13.30 Menieeriku elu, kogemused ja eneseabi (Soome Meniereliidu juhatuse liige Tuulikki Hartikainen) 

14.30 Kohvipaus 

14.45 Meniere haiguse diagnostika ja ravi (professor Ilmari Pyykkö, spetsialiseerunud kõrva-, nina-, kurguarst) 
15.45 Vastastikkune abistamine ja MeniTugi rühm (MeniTuki juhatuse liige Urho Roivanen) 

16.30 Eesti Tinnituse ja Meniere'i Ühingu tegevusest (Allar Viik, ETMÜ juhatuse liige) 


Oodatud on kõik huvilised! Üritusel on soome-eesti tõlge. 
Osavõtt konverentsist on tasuta. 
Vajalik on eelnev registreerimine e-posti aadressil: Elin. Podra© gmail.com või telefonil +372 5132532. 


Lisainfo: Eesti Tinnituse ja Meniere'i Ühing Eesti Vaegkuuljate Liit 
www.tinnitus.ee www.vaegkuuljad.ee 


Aasta löpetas igati edukalt juba mainitud MeniTuki konverents Soomes. 
Nii hakkabki aasta 2014 löppema ja sellega vöib kriipsu alla tömmata ka meie selleaastasele 
tegevusele. Järgmine aasta toob kaasa mõningaid muudatusi. Aga sellest juba ühingu 
üldkoosolekul täpsemalt. 


Häid Pühi! 


